पाएं अपने शहर की ताज़ा ख़बरें और फ्री ई-पेपरडाउनलोड करें
18 साल से अधिक उम्र के लोगों का कोरोना वैक्सीनेशन बुधवार से शुरू हुआ। युवाओं के टीकाकरण के पहले दिन खास जोश देखा गया। सिर्फ झाबुआ के बुनियादी स्कूल सेंटर पर 100 लोगों को रजिस्ट्रेशन के बाद स्लॉट दिए गए थे। इनमें से 97 ने सुबह 9 से दोपहर पौने 2 बजे तक पहुंचकर वैक्सीन लगवा ली।
दो और युवा पहुंचे थे, लेकिन उनकी कोरोना हिस्ट्री होने से टीका नहीं लगाया गया। एक व्यक्ति नहीं आया। गुरुवार को भी एक ही सेंटर पर 100 टीके लगाए जाएंगे। बुधवार शाम 15 तारीख तक के सभी सेशन की लिंक खुल गई। आधे घंटे में सारे तेरह सौ स्लॉट बुक हो गए।
5 और 6 तारीख के टीकाकरण के लिए लिंक मंगलवार रात को खुली। 10 मिनट में ही बुधवार के सारे स्लॉट रजिस्टर हो गए और आधे घंटे के भीतर 6 तारीख के सभी स्लॉट। सैकड़ों लोगों ने रजिस्टर किया, लेकिन अभी 200 लोगों के ही नाम आए हैं। जिला टीकाकरण अधिकारी डॉ. राहुल गणावा ने बताया, अभी तक 15 तारीख तक की प्लानिंग की गई है। इसमें फेरबदल वरिष्ठ कार्यालय के निर्देशों के मुताबिक किया जा सकता है। आने वाले दिनों में तीन सेंटर बनाने की प्लानिंग है। दूसरी ओर बुधवार को 45+ के लिए 90 सेंटर पर शाम 5 बजे तक 1244 वैक्सीन लगाई गई।
हम खुश हैं कि कोरोना की लड़ाई में शामिल हुए
7.39 लाख का लक्ष्य
जिले में 18 साल से अधिक उम्र के लोगों की संख्या जनवरी की वोटर लिस्ट के हिसाब से 7 लाख 89 हजार के लगभग है। इन सभी को टीका लगाया जाना है। अभी तक 45 साल से अधिक उम्र के 51 हजार लोगों को 64 हजार के लगभग टीके लगाए जा चुके हैं।
यानी अभी भी 7 लाख 38 हजार का वैक्सीनेशन बाकी है। प्रारंभिक रूप से शहरों पर प्रशासन का फोकस है। कोरोना की पहली लहर से शहरों में ज्यादा लोग बीमार हुए थे और मौत भी यहीं ज्यादा हुई थी। दूसरी लहर में गांवों पर भी खासा असर दिख रहा है। गांवों में जागरूकता की कमी के कारण 45 साल से अधिक उम्र के लोग भी टीके लगवाने नहीं आ रहे। कई बार टीम को विरोध का सामना करना पड़ रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn